Title: Cembrit Fasadeplater (Teknisk Godkjenning).pdf
Horisontalt monteres platene med fugebredder på 8 mm. Platene kan monteres med åpne fuger eller med profiler. Ved åpne horisontale fuger må bakenforliggende veggkonstruksjon vurderes særskilt og utføres med en vindsperre som har dokumentasjon på at den er vannavvisende og har utvidet varme-/UV-bestandighet. Horisontalfuger skal tettes mot vanninntrenging på steder med stor slagregnsbelastning og på høye bygninger. For å begrense mengden vann som driver inn i luftespalten og fukter opp bakenforliggende konstruksjon, bør man generelt unngå åpne fuger.Platene skal festes med Cembrit skruer, eller nagler, med skrueavstand som vist i fig. 1. For festing av plater i spesielt korrosive miljøer, skal skruer av rustfritt stål A4 i henhold til EN ISO 3506 benyttes.